Diari Oficial de la Generalitat Valenciana


Sumari del DOGV 8947, del 09-11-2020 (2020/9349)

Informació pública en relació amb la modificació del Catàleg de zones humides de la Comunitat Valenciana, aprovat mitjançant l'Acord de 10 de setembre de 2002, del Consell.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9349


Data del document
:   30-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública en relació amb la modificació del Catàleg de zones humides de la Comunitat Valenciana, aprovat mitjançant l'Acord de 10 de setembre de 2002, del Consell. [2020/9349]  
En compliment del que disposa la normativa més avall indicada, s'inicia el tràmit d'informació pública en relació a la modificació del Catàleg de zones humides de la Comunitat Valenciana, durant el termini d'un mes, a comptar des de l'endemà de la data de publicació d'aquest anunci en el Diari Oficial de la Generalitat Valenciana, a l'efecte que es puguen presentar al·legacions, observacions o suggeriments sobre el seu contingut.  
Els documents, concretament, les fitxes descriptives de les set zones humides proposades per a la inclusió en el Catàleg de zones humides de la Comunitat Valenciana podran ser consultades en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica:  
http://www.agroambient.gva.es, a través dels següents apartats:  
- Apartat «Àrees/Medi Natural/Espais Naturals Protegits/Anuncis i Publicacions», Anunci informació pública modificació Catàleg zones humides de la Comunitat Valenciana.  
Les al·legacions, els suggeriments o les observacions han de dirigir-se i remetre's, perquè siguen considerats, al Servei de Gestió d'Espais Naturals Protegits de la Direcció General de Medi Natural i d'Avaluació Ambiental d'aquesta conselleria, siti a la Ciutat Administrativa 9 d'Octubre, Torre 1 (planta 3a), C/ de la Democràcia, 77, 46107 València.  
Tot això en compliment del que estableix l'article 26 de la Llei 11/1994, de 27 de desembre, d'espais naturals protegits de la Comunitat Valenciana; els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient; els articles 19 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
  
València, 30 d'octubre de 2020.- El director general de Medi Natural i d'Avaluació Ambiental: Benjamín Pérez i Rocher.